ซัสโก้ชนะประมูลซื้อปีโตรนัส
ซัสโก้ชนะประมูลซื้อบริษัทปิโตรนัส รีเทล ขยายกิจการจำหน่ายน้ำมันเชื้อเพลิงกทม.-ปริมณฑล
17 ก.ย. 2555

ซัสโก้ชนะประมูลซื้อบริษัทปิโตรนัส รีเทล ขยายกิจการจำหน่ายน้ำมันเชื้อเพลิงกทม.-ปริมณฑล
บริษัทซัสโก้ (SUSCO) เปิดเผยว่า บริษัทได้รับเลือกให้เป็นผู้ซื้อหุ้นทั้งหมดของบริษัท PETRONAS Retail (Thailand)  และบริษัทย่อย คาดว่าจะดำเนินการแล้วเสร็จภายในสิ้นปี 2555
บริษัทซื้อกิจการครั้งนี้  เพื่อขยายการดำเนินธุรกิจการจัดจำหน่ายน้ำมันเชื้อเพลิงให้กว้างขวางยิ่งขึ้น โดยเฉพาะในเขตกรุงเทพมหานคร ปริมณฑล และจังหวัดใกล้เคียง 
ทั้งนี้บริษัทยื่นประมูลซื้อเมื่อวันที่ 3 ก.ย.ที่ผ่านมาและเพิ่งได้รับแจ้งจากที่ปรึกษาทางการเงินของผู้จะขายหุ้นสามัญดังกล่าว
คณะกรรมการมีการประชุมวันที่ 14 ก.ย.ที่ผ่านมา เวลา 14.00-15.30 น. ได้รับทราบและได้มีมติให้บริษัทฯ ทำการเจรจากับผู้เสนอขายเพื่อทำสัญญาซื้อขายหุ้น(Shares Sale and Purchase Agreement) ที่กำหนดเงื่อนไขสาคัญเกี่ยวกับการซื้อขายหุ้นต่อไป
เมื่อสัปดาห์ที่ผ่านมา ราคาหุ้น SUSCO ดีดตัวขึ้นแรงกว่าตลาดโดยรวม โดยเฉพาะวันศุกร์ที่ 14 ก.ย.ที่ผ่านมา ทะยานขึ้นถึง 14.57% หรือบวก  0.29 บาทปิดที่ระดับ  2.28 บาทท่ามกลางมูลค่าซื้อขายหนาแน่นถึง 1,090  ล้านบาท  เทียบกับในอดีตซื้อขายวันละเป็นหลักสิบล้านบาทเท่านั้น